एचएम को दी विदाई
चैनपुर | उर्दूउत्क्रमित मवि बीएमसी नेउरा में सेवानिवृत्त प्रभारी प्रधानाध्यापक शमसुद्दीन अंसारी का विदाई सह सम्मान समारोह का अयोजन किया गया। समारोह की अध्यक्षता रेणु कुमारी जायसवाल ने की संचालन एमजे अजहर ने किया। समारोह में मुख्य अतिथि के रूप में मीना कुमारी राय, जिला शिक्षा पदाधिकारी ने कहा कि शिक्षक कभी सेवानिवृत्त नहीं होते। यह तो सरकारी प्रक्रिया है जिसका हमसभी को पालन करना पड़ता है। मौके पर राय ने कहा कि अंसारी इसके पश्चात जहां कहीं भी रहें शिक्षा की अलख जगाते रहें।
समारोेह की अध्यक्ष जायसवाल ने कहा कि हमारा पूरा विद्यालय परिवार उनके सेवानिवृत्ति के पश्चात भी उनका आशीर्वाद चाहता रहेगा। अंसारी का विद्यालय को हमेशा आशीर्वाद मिलता रहेगा, ऐसी हम सभी को उम्मीद है। पूर्व प्रदेश अध्यक्ष अखिल झारखंड प्राथमिक शिक्षक संघ के अरविंद्र कुमार सिंह ने कहा कि अंसारी जैसे शिक्षक समाज के लिए आर्दश हैं। जिला अध्यक्ष सुधीर कुमार दुबे ने कहा कि अंसारी के कर्म ओर व्यवहार हमारे लिए प्रेरणा है। वहीं संघ के महासचिव अमरेश कुमार सिंह ने अंसारी के कर्तव्य एवं कृतित्व को अपनाने की बात कही। इस अवसर पर विद्यालया प्रंबंधन समिति के अध्यक्ष शर्फुद्दीन अंसारी, बीईईओ जवाहर प्रसाद, डीडीओ चैनपुर वृन्दा प्रसाद सिंह, रमेश चंद्र प्रसाद,महताब अहसन, मो. मुश्ताक अंसारी, मुमताज अंसारी, जावेद अहमद खां, मो. यासीन, बीरेंद्र कुमार, रामप्रवेश सिंह, हलीमा खातून, नेहा श्रीवास्तव सहित शिक्षक-शिक्षिकाएं एवं छात्र-छात्राएं उपस्थित थे।
hin_Deva hin_Deva hin_Deva